open-index/open-wikipedia-markdown huggingface dataset:
Second in Command

**Second in Command** (televisioesityksessä käytetty myös nimeä *Kakkosmies*) on vuonna 2006 suoraan DVD:lle julkaistu yhdysvaltalais-romanialainen toimintaelokuva. Elokuvan on ohjannut Simon Fellows ja käsikirjoittanut Jonathan Bowers, David Corley ja Jayson Rothwell. Pääosissa näyttelivät Jean-Claude Van Damme, Julie Cox ja Alan McKenna.

## Juoni
Entinen Navy SEAL -erikoisjoukon jäsen komentaja Sam Keenan nimitetään Moldoviassa sijaitsevan Yhdysvaltain suurlähetystön uudeksi turvallisuusavustajaksi. Saapuessaan Moldoviaan hän saa huomata maan olevan sisällissodassa, kun raskaasti aseistetut kapinalliset ovat vallanneet kaupungin keskustan. Tilanne muuttuu vielä vaikeammaksi, kun Yhdysvaltain suurlähettiläs tapetaan ja kapinalliset uhkaavat kaapata vallan presidentiltä. Keenan nimitetään kriisitilanteessa epävirallisesti operaation johtoon ja hän turvaa Yhdysvaltain suurlähetystön ja vie presidentin turvapaikkaan. Samalla hänen on keksittävä keino kukistaakseen kapinalliset, ennen kuin he tuhoavat koko suurlähetystön ja heidän sotilaat mennessään.

## Rooleissa

## Suomessa
Suomessa elokuva julkaistiin suoraan DVD:lle 7. kesäkuuta 2006.

## Kuvaukset
Elokuva kuvattiin Romaniassa Castle Film Studiossa ja Bukarestin keskustassa.

## Lähteet
Koripallon alle 17-vuotiaiden maailmanmestaruuskilpailut

**Koripallon alle 17-vuotiaiden maailmanmestaruuskilpailut** on FIBA:n järjestämä koripallon mestaruusturnaus.

Turnaus järjestettiin ensimmäistä kertaa Saksassa vuonna 2010. Tällöin kilpailuiden mestaruuden voitti Yhdysvallat.

## Kisat ja mitalistit

## Lähteet
Narvi (saari)

**Narvi** (, ) on yksi Suomenlahden ulkosaarista  Leningradin alueen Viipurin piirissä Venäjällä. Saaren pituus on noin 500 metriä ja leveys 200 metriä sekä korkein kohta kymmenen metriä. Kallioisena pikkusaarena se on toiminut hylkeenpyynnin ja kalastuksen tukikohtana.

## Historia

Narvissa on ollut 1700-luvulta saakka ollut muurilla ympäröityjä asuinrakennuksia sekä kivestä muurattu 14 metriä korkea, valkoiseksi kalkittu tunnusmajakka. Vanha majakka korvattiin 28 metriä korkealla valurautaelementeistä rakennetulla majakalla 1867. Majakan valon kantama oli 16 meripeninkulmaa ja henkilökuntaan kuului majakkamestari ja neljä majakanvartijaa. Syysmyrskyt ja kelirikko saattoivat eristää Narvin täysin jopa kolmeksi kuukaudeksi.

Vuonna 1920 solmitun Tarton rauhansopimuksen mukaisesti Suomen tuli demilitarisoida saari.. Talvisodan alettua 1939 saari tyhjennettiin ja majakka räjäytettiin. Vehkalahden kuntaan kuuluneet Narvin ja Somerin saaret sekä muutama pieni luoto olivat talvisodan päättäneessä Moskovan rauhassa 1940 Suomen Neuvostoliitolle luovuttamalla alueella.

Jatkosodan jälkeen Narviin rakennettiin uusi, 37 metriä korkea ristikkotornimajakka 1945.

## Lähteet

* 
* 

### Viitteet

## Aiheesta muualla
* Narvin paratiisisaarella, Seura, 16.09.1936, nro 38, s. 16, Kansalliskirjaston digitaaliset aineistot
Krafla

**Krafla** on Islannin pohjoisosassa sijaitseva kaldera, joka on noin 10 &nbsp;km halkaisijaltaan ja johon kuuluu 90&nbsp;km pitkä purkausalue. Sen korkein huippu on 818 &nbsp;m ja se on 2 &nbsp;km syvä. Krafla on purkautunut 29 kertaa tunnetun historian aikana.

Viimeisin purkaus tapahtui vuonna 1984.


Image:Krafla.jpg|Krafla volcanic area
Image:Lava flow at Krafla, 1984.jpg|Lava flow during a rift eruption at Krafla, 1984
Image:Krafla Mudpot22.jpg|Mudpots at Hverir, Námafjall, August 2008
Image:Lava at Vulkan Krafla Iceland 4.JPG|Lava at Krafla


## Katso myös
*Islannin tulivuoret
*Islannin maantiede

## Lähteet

## Aiheesta muualla

* volcanism 
*  Photos of Krafla and Reykjahlíð (among others) 
* Univ. of Iceland: Information about Krafla
* Photos: Námaskarð,Leirhnjúkur
Denver Manderson

**Denver Manderson** (s. 22. huhtikuuta 1989) on kanadalainen jääkiekkoilija ja pelipaikaltaan hyökkääjä. Hän pelasi kaudella 2010–2011 Heinolan Kiekossa. Hän teki Heinolan Kiekossa tehot 17+16=33, ja oli joukkueen paras pistemies. Manderson on viettänyt juniorivuotensa Kanadassa. Hän pelasi kaudella 2009–2010 BCHL-junioriliigaa Penticton Veesin joukkueessa, jossa kasasi koko kauden 66 pelissä yhteensä 138 tehopistettä. Hän siirtyi loppukesästä Eurooppaan, jossa pelasi ensin viisi European Trophy -ottelua EC Red Bull Salzburgin riveissä ennen siirtymistään Suomeen ja Mestis-joukkue HeKiin.

## Lähteet
* Jatkoaika.com
*
Kiiltosiilikäs

**Kiiltosiilikäs** (*Callimorpha dominula*) on siilikkäisiin kuuluva perhoslaji.

## Koko ja ulkonäkö
Kiiltosiilikäs on helposti tunnistettava perhoslaji. Etusiivet ovat pohjaväriltään mustanvihreät ja niissä on sininen metallinen hohde. siipien kuviointina ovat väriltään kellanvalkoisesta oranssiin vaihtelevat, epäsäännöllisen muotoiset laikut. Takasiivet ovat karmiininpunaiset. Niissä on mustia laikkuja sekä musta reunus. Ruumis on mustanvihreä, mutta keskiruumiin selkäpuolella on kaksi oranssia juovaa ja takaruumiissa kaksi leveää punaista selkäjuovaa. Siipiväli on 44&ndash;56&nbsp;mm.

Toukka on tumma ja lyhytkarvainen, täysikasvuisena 45&ndash;49&nbsp;mm pitkä ja muistuttaa suuresti nokkosperhosen toukkaa.

## Levinneisyys ja lentoaika
Eurooppalainen laji, jonka levinneisyysalue ulottuu Espanjasta Keski-Euroopan läpi Turkkiin ja Iraniin saakka. Suomessa kiiltosiilikästä tavataan paikoin Itä-Suomessa sekä pitkin etelärannikkoa, mutta tärkeimmät esiintymät ovat Uudellamaalla. Laji lentää yhtenä sukupolvena kesäkuun lopulta elokuun alkuun.

## Elinympäristö ja elintavat
Enimmäkseen päiväaktiivinen laji, joka lentää etenkin iltapäivällä, mutta saattaa tulla yöllä valolle. Kiiltosiilikäs viihtyy kosteissa lehtimetsissä, aukkopaikoilla ja metsänreunustoilla. Se on kuitenkin esiintymiseltään paikoittainen ja joskus esiintymä saattaa olla maantieteellisesti hyvinkin pienellä alueella. Lisäksi eri esiintymät ovat yleensä erillään toisistaan. Lajilla on taipumusta vaellukseen, jolloin sitä voi tavata kaukanakin tavallisten esiintymispaikkojen ulkopuolella. Useimmista muista siilikäslajeista poiketen kiiltosiilikään imukärsä on hyvin kehittynyt ja perhonen käy innokkaasti ruokailemassa kukilla, etenkin ohdakkeilla.

Naaras munii maahan 200&ndash;300 munaa. Nuoret toukat viihtyvät ryhmissä eivätkä erityisemmin piilottele. Toukka onkin tavallisin elämänvaihe, jossa kiiltosiilikkään tapaa. Toukka talvehtii ja koteloituu alkukesästä ravintokasville lähelle maanpintaa.

## Ravintokasvi
Toukka on polyfagi ja elää erityisesti vadelmalla (*Rubus idaeus*) sekä nokkosella (*Urtica dioica*).

## Lähteet

## Aiheesta muualla
*Laji.fi: Kiiltosiilikäs (''Callimorpha dominula'')
*Suomen Perhoset: Kiiltosiilikäs
*Perhostutkijainseura: Kiiltosiilikäs (''Callimorpha dominula'') 
*P. Pakkanen: Callimorpha dominula
*toukkien kasvatusohje 
*Pherobase: Semiochemicals of Callimorpha dominula, the Scarlet tiger
Accor Arena

**Accor Arena** (myös **Bercy Arena**, alun perin **Palais Omnisports de Paris-Bercy**, vuosina 2015–2020 **AccorHotels Arena**) on Pariisin Bercyssä Ranskassa sijaitseva monitoimihalli, jossa järjestetään erilaisia konsertteja, urheilutapahtumia ja muita vastaavia. Areena valmistui vuonna 1984 ja sen yleisökapasiteetti on tilanteen mukaan 7&nbsp;000–20&nbsp;300 henkeä. Jyrkkien nurmirinteiden ympäröimän areenan ovat suunnitelleet arkkitehdit Michel Andrault, Pierre Parat ja Aydin Guvan. Areena on nimetty sponsorinsa AccorHotels -yhtiön mukaan.

Areenan maksikapasiteetti on 20&nbsp;300 henkeä. Esimerkiksi tennistä voi seurata 15&nbsp;603, jääkiekkoa 15&nbsp;000 ja yleisurheilua 10&nbsp;910 katsojaa.

## Esiintyjiä
Areenalla on esiintynyt lukuisia artisteja muiden muassa:

* Jacques Higelin
* David Bowie
* Koffi Olomide
* Phil Collins
* Sting, Elton John
* Shakira
* Johnny Hallyday
* Eddy Mitchell
* Renaud, Indochine
* Placebo
* Céline Dion
* Dorothée
* France Gall
* Paul McCartney
* Eagles
* Eric Clapton
* Michel Polnareff
* Iron Maiden
* Mylène Farmer
* Marilyn Manson
* Kylie Minogue
* Nightwish
* Tina Turner
* R.E.M.
* The Smashing Pumpkins
* Eminem
* Björk
* The Cranberries
* Radiohead
* Vanessa Paradis
* Manu Chao
* Patricia Kaas
* Mariah Carey
* Christina Aguilera
* Madonna
* Britney Spears
* Destiny's Child
* Rammstein
* Robbie Williams
* Pink
* Justin Timberlake
* Cher
* The Rolling Stones
* Aerosmith
* Queen
* Dire Straits
* Stevie Wonder
* Deep Purple
* AC/DC
* Metallica
* Daft Punk
* Guns N' Roses
* The Cure
* U2
* Toto
* Green Day
* Bruce Springsteen
* The Offspring
* Depeche Mode
* Pink Floyd
* Red Hot Chili Peppers
* Linkin Park
* Coldplay
* Blink-182
* Rage Against The Machine
* Slipknot
* Slayer
* Zucchero
* Laura Pausini
* Eros Ramazzotti
* Prince
* Muse
* Gwen Stefani
* M. Pokora
* Tokio Hotel
* Superbus
* Zazie
* The Who
* KISS
* Alicia Keys
* Beyoncé Knowles
* Chris Brown
* Lorie ja Simon
* Garfunkel

## Liikenneyhteydet
Accor Arenaan pääsee Pariisin metrolla. Lähin metroasema on Bercy.

## Lähteet

## Aiheesta muualla

* Areenan verkkosivut
Punasolmukki

**Punasolmukki** (*Spergularia rubra*, myös *Spergula rubra*) on pienikokoinen, monenlaisissa kulttuuriympäristöissä tavattava kasvi. Suomessa lajia voi tavata suurimmassa osaa maata.

## Ulkonäkö ja koko

Yksi-, kaksi- tai monivuotinen punasolmukki kasvattaa 5–15 cm korkean rennon tai kohenevan varren, joka on tyvestä enintään hieman puutunut. Kasvi on harmaanvihreä ja usein nystykarvainen. Sen pääjuuri on hoikka tai vankahko. Lehdet ovat tasasoukkia, otakärkisiä, ja muista Suomessa tavattavista solmukeista poiketen ne eivät ole möyheitä. Kalvomaiset korvakkeet ovat suikeita ja pian tyvestäkin erillisiä. Lehtihangoissa on lyhytnivelvälisiä haaroja. Kukat ovat punaisia, verhiö ja teriö ovat viisilehtisiä, teriön ollessa noin verhiön pituinen tai hieman lyhyempi. Terälehdet ovat kauttaaltaan kirkkaanpunaisia ja kooltaan 3–4 mm pitkiä. Verholehdet ovat puikeita, suippoja ja 3–4,5 mm pitkiä. Punasolmukki kukkii Suomessa kesä-syyskuussa. Kasvin siemenet kypsyvät kolmiliuskaisesti aukeavissa kodissa. Siemenet ovat palteettomia.

## Levinneisyys
Punasolmukki on yleinen laji lähes koko Euroopassa. Laji puuttuu Islannista, Fennoskandian keski- ja pohjoisosista sekä Venäjän pohjois- ja itäosista. Punasolmukkia kasvaa yleisenä myös Pohjois-Afrikassa Marokossa, Algeriassa ja Tunisiassa. Satunnaisemmin lajia tavataan myös monin paikoin muualla Afrikassa, Aasiassa, Australiassa sekä Pohjois- ja Etelä-Amerikassa. Suomessa punasolmukki on muinaistulokas. Laji on yleinen Etelä- ja Kaakkois-Suomessa sekä Pohjanlahden rannikkoseuduilla aina Tornioon saakka. Keski- ja Itä-Suomessa sitä tavataan harvemmin. Lapista lajista tunnetaan vain yksittäisiä kasvupaikkoja.

## Elinympäristö
Punasolmukki kasvaa monenlaisissa ihmisen muokkaamissa avoimissa kulttuuriympäristöissä. Lajia voi tavata pihoilla, kyläpientareilla ja -kallioilla, kaduilla, rata- ja lastausalueilla, sorakentillä, tienpientareilla, hietikoilla ja joutomailla. Punasolmukki kestää hyvin tallaamista ja saattaa muodostaa sopivilla kasvupaikoilla suuria kasvustoja.

## Lähteet
* *Helsingin kasvit – Kukkivilta kiviltä metsän syliin*. Toim. Kurtto, Arto & Helynranta, Leena. Helsingin kaupungin ympäristökeskus, Helsinki 1998.
* Hämet-Ahti, Leena, Kurtto & Arto, Lampinen, Raino & Piirainen, Mikko & Suominen, Juha & Ulvinen, Tauno & Uotila, Pertti & Väre, Henry. *Lisäyksiä ja korjauksia Retkeilykasvion neljänteen painokseen*. Lutukka 21/2005, s. 41–85.
* *Oulun kasvit. Piimäperältä Pilpasuolle.* Toim. Kalleinen, Lassi & Ulvinen, Tauno & Vilpa, Erkki & Väre, Henry. Luonnontieteellinen keskusmuseo, Kasvimuseo, Norrlinia 11 / Oulun kaupunki, Oulun seudun ympäristövirasto, julkaisu 2/2005, Helsinki 2005.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* Kasviatlas 2011: Punasolmukin levinneisyys Suomessa
* Luontoportti: Punasolmukki (''Spergularia rubra'')
* Pohjolan kasvien pauloissa: Spergularia rubra - punasolmukki
* ITIS: Spergularia rubra 
* United States Department of Agriculture (USDA): Spergularia rubra 
* Flora of China: Spergularia rubra
Kämmenluut

Ihmisen **kämmenluilla** tarkoitetaan ihmisen kämmenen keskiosan viittä luuta. Luut sijaitsevat ranneluiden läheisyydessä, mikä muodostaa yhteyden kyynärvarteen. Kämmenluut vastaavat jalkojen jalkapöydän luita.
Someri

**Someri** (, ) on yksi Suomenlahden ulkosaarista Leningradin alueen länsiosassa Venäjällä. Se sijaitsee Virolahden edustalla, noin 25 kilometriä Suomen mantereesta ja yhdeksän kilometriä Suomen merirajasta. Saaren korkein kohta on 16 metriä merenpinnasta. 

## Historia

### 1721–1914

Someri siirtyi Ruotsilta Venäjälle Uudenkaupungin rauhassa 1721. Pyötsaaren omistusoikeus Someriin katsottiin kiistattomaksi vielä 1770-luvulla, mutta sitä ei liene valvottu 1721 rauhan jälkeen. Vuonna 1812 se yhdistettiin Suomen suuriruhtinaskuntaan osana Vanhaa Suomea. Venäläiset olivat rakentaneet saarelle vuonna 1808 kivestä ja tiilestä valkoiseksi kalkitun majakan, jonka valolaitteet uusittiin 1866.

### Maailmansota ja sisällissota

Ensimmäisen maailmansodan aikana venäläiset aloittivat Somerin linnoittamisen 1916. Linnoitustyöt keskeytyivät syksyllä 1917, jolloin perustukset saarelle aiotuille tykkipatterille olivat valmiit. Saarella oli kuitenkin isot varastot sota- ja elintarvikkeita. Suomen sisällissodassa Lavansaaren suojeluskunta sai tiedon, että saarella oli vain muutama vartiosotilas varastoja vartioimassa. Maaliskuussa 1918 Someria kohti lähti 30 hevosta ajomiehineen ja noin 20 suojeluskuntalaisen osasto. Saalis oli mittava. Kaikkiaan noin 150 kivääriä, osa venäläisiä ja osa brittiläisiä, runsaasti patruunoja, 65–70 rekikuormaa elintarvikkeita ja lennätinasema. Venäläiset vartiomiehet antautuivat osastolle vastarinnatta.

Vuonna 1920 solmitun Tarton rauhansopimuksen mukaisesti Suomen tuli demilitarisoida saari.

### Talvisota ja jatkosota

Talvisodan alettua 1939 saari tyhjennettiin ja majakka räjäytettiin. Vehkalahden kuntaan kuuluneet Somerin ja Narvin saaret sekä muutama pieni luoto olivat sodan päättäneessä Moskovan rauhassa 1940 Suomen Neuvostoliitolle luovuttamalla alueella.

Jatkosodan alettua sukellusvene Saukko hyökkäsi heinäkuun alussa 1941 Somerin saaren päälaituria ja siihen kiinnittynyttä kahta neuvostolaista vartiovenettä vastaan torpedolla. Se osui laituriin, mutta vartioveneet jäivät koskemattomiksi ja hyökkäsivät Saukkoa vastaan kahdesti syvyyspommeilla, joista alus selvisi vain pohjasukelluksen ansiosta. Suomalaisjoukot valtasivat Somerin joulukuussa 1941. 

Heinäkuussa 1942 käytiin kiivas Somerin taistelu, kun Neuvostoliiton puna-armeija pyrki valtaamaan saaren takaisin. Suomalaiset voittivat taistelun, mutta 17 kaatui ja 45 haavoittui. Puna-armeija puolestaan menetti saarella 128 miestä ja aluksissa arviolta kolmattasataa. Suomalaiset upottivat taistelun yhteydessä 17 neuvostoalusta.

Jatkosodan päättäneen Moskovan välirauhansopimuksen mukaan suomalaisten oli vetäydyttävä saarelta syyskuussa 1944.

Sodan jälkeen Somerille rakennettiin uusi, 37 metriä korkea ristikkotornimajakka.

## Lähteet

* 
* 

### Viitteet
Voimistelu kesäolympialaisissa 1900

**Pariisin kisojen 1900 voimistelukilpailu** käytiin 29. - 30. heinäkuuta. Kilpailuun osallistui 135 osanottajaa kahdeksasta maasta, valtaosa Ranskasta. Ohjelmassa oli vain yksi voimistelutapahtuma, miesten moniottelu, joka koostui 16 osiosta. Osa lajeista suoritettiin kahdesti. Kustakin osasta oli maksimipistemäärä 20, koko kilpailusta 320.  Pääosa lajeista oli voimistelulajeja, mutta mukana oli myös yleisurheilulajeja ja painonnostoa. 

## Osallistuvat maat
Kilpailuihin osallistui urheilijoita kahdeksasta maasta.

* 
* 
* 
* 

* 
* 
* 
* 

## Kilpailulajit
Kilpailu koostui 16 osiosta. Voimistelulajien lisäksi kilpailussa oli mukana korkeus- ja pituushyppy sekä painonnosto.
* 1. ja 2. - Rekki
* 3. ja 4. - Nojapuut
* 5. ja 6. - Renkaat
* 7. ja 8. - Hevonen
* 9. ja 10. - Permanto
* 11. - Hyppy
* 12. - Yhdistetty korkeus- ja pituushyppy
* 13. - Pituushyppy
* 14. - Seiväshyppy
* 15. - Köysikiipeily
* 16. - Painonnosto

## Tulokset

## Lähteet
Gary Winick

**Gary Scott Winick** (31. maaliskuuta 1961 – 27. helmikuuta 2011) oli yhdysvaltalainen elokuvaohjaaja ja -tuottaja. Hän aloitti uransa independent-elokuvien ohjaajana ja tuottajana, mutta ohjasi 2000-luvulla myös Hollywood-tuotantoja.

Winickin ensimmäinen ohjaus oli vuonna 1989 julkaistu trilleri *[[Curfew (elokuva)|Curfew]]*. Vuonna 1999 hän oli perustamassa digitaalista teknologiaa hyödyntäviin pienen budjetin elokuviin erikoistunutta tuotantoyhtiötä InDigEnt (lyhenne sanoista Independent Digital Entertainment), jolla oli toimintaa vuoteen 2007. Yhtiön tuottamiin elokuviin kuuluvat muun muassa Rebecca Millerin ohjaama draama *[[Personal Velocity: Three Portraits]]* (2002), josta hän sai tuottajana Independent Spirit John Cassavetes Awardin, Peter Hedgesin ohjaama draama *[[Aprilin juhlat]]* (2003), josta näyttelijä Patricia Clarkson oli ehdolla parhaan naissivuosan Oscarin saajaksi, ja Steve Buscemin ohjaama musta komedia *[[Lonesome Jim]]* (2005).

Winickin oma ohjaajanura lähti nousuun vuonna 2002 julkaistun, InDigEntin tuottaman komedian *[[Minä ja aikuiset naiset]]* myötä. Hänet palkittiin siitä Sundancen elokuvajuhlien parhaan ohjauksen palkinnolla. Hänen ensimmäinen Hollywood-ohjauksensa oli komedia *[[13 ja risat]]* (2004), jonka pääosaa esitti Jennifer Garner. Hänen myöhempiä ohjauksiaan olivat lastenelokuva *[[Lotta ystäväni (elokuva)|Lotta ystäväni]]* (2006), romanttinen komedia *[[Morsianten sota]]* (2009) ja romanttinen draama/komedia *[[Rakkauskirjeitä Julialle]]* (2010), joka jäi hänen viimeisekseen.

Winick opiskeli elokuvantekoa Texasin yliopistossa, Austinissa, jossa hän suoritti Master of Fine Arts -tutkinnon ohjauksesta, ja American Film Instituten AFI Conservatoryssa, Los Angelesissa, jossa hän suoritti Master of Fine Arts -tutkinnon tuottamisesta. Hän myös toimi opettajana New Yorkin yliopiston Tisch School of the Artsissa.

Winick kuoli helmikuussa 2011, 49-vuotiaana. Hän sairasti aivosyöpää, joka diagnosoitiin hänellä vuonna 2008.

## Filmografia ohjaajana
**[[Curfew (elokuva)|Curfew]]* (1989)
**[[Salaisuuden varjossa]]* (*Out of the Rain*, 1991)
**[[Savuna ilmaan (elokuva)|Savuna ilmaan]]* (*Sweet Nothing*, 1995)
**[[Tic Code – rytmi veressä]]* (*The Tic Code*, 1998)
**[[Sam the Man]]* (2000)
**[[Minä ja aikuiset naiset]]* (*Tadpole*, 2002)
**[[13 ja risat]]* (*13 Going on 30*, 2004)
**[[Lotta ystäväni (elokuva)|Lotta ystäväni]]* (*Charlotte's Web*, 2006)
**[[Morsianten sota]]* (*Bride Wars*, 2009)
**[[Rakkauskirjeitä Julialle]]* (*Letters to Juliet*, 2010)

## Lähteet
Vuosi elämästä

**Vuosi elämästä** () on vuonna 2010 valmistunut brittiläinen draamaelokuva, jonka on käsikirjoittanut ja ohjannut Mike Leigh. Elokuvan keskeisiä rooleja näyttelevät Lesley Manville, Jim Broadbent ja Ruth Sheen. Ensi-iltansa elokuva sai vuoden 2010 Cannesin elokuvafestivaaleilla Palme d’or -kilpailusarjassa. 

## Juoni
Psykologi Gerri ja geologi Tom ovat olleet vuosikymmeniä naimisissa ja heidän harmoninen liittonsa on saapumassa elämän iltaan. Työn lisäksi sisältöä elämään tuo puutarhapalstan hoitaminen ja sen antimista nauttiminen. Vuodenaikojen mukaan neljään jaksoon jakautuva elokuva kertoo pääparista ja heidän ystävistään, perheenjäsenistään ja työtovereistaan; etenkin muut kuin Gerri ja Tom kohtaavat yksinäisyyttä, etsintää, rakastumista ja menetystä.

## Näyttelijät

## Arvioita
*[[Uusi Suomi|Uuden Suomen]]* Mikko Pielan mielestä ”tässä on Tshehovin näytelmien tapaan klassikon aineksia”. Veteraaniohjaaja Leighin *Vuosi elämästä* on hänestä kypsän ihmisen teos: syvästi humaani ja viisas elokuva. Pieni muoto on Pielan arvion mukaan ”täytetty suurilla rakkauden, kuoleman ja luopumisen aiheilla, alkoholismista ja yksinäisyydestä puhumattakaan”.

*[[Episodi (lehti)|Episodi]]*-lehden Essi Peltola arvioi Leighin rakentaneen ”hienovaraisen ja monivivahteisen draaman, jossa jokainen kaipaava katse ja epävarma tai liioitellun määrätietoinen kahvikupin nosto mutruisille huulille on merkityksellinen”. Peltolan mukaan elokuva on ”läpitunkevan kokonaisvaltainen tutkielma inhimillisyydestä ja tavallisista ihmisistä, joista useimmat ovat liiankin todellisia, raadollisen aitoja”.

*[[Vihreä Lanka|Vihreän Langan]]* Lena Björklundin mukaan käsikirjoitusnokkeluus onneksi puuttuu tästä filmistä. ”Elokuva on harvinaisen sävykäs ja jää viipyilemään mieleen. Leigh muistuttaa siitä, että elämä on lyhyt ja ajattelemattomuuden seuraukset karuja.”

## Lähteet

## Aiheesta muualla
### Arvostelut
*
The Barbie Murders

**The Barbie Murders** on John Varleyn vuonna 1980 ilmestynyt tieteisnovellien kokoelma.

## Vastaanotto
Toni Jerrman kirjoitti *[[Tähtivaeltaja]]*-lehdessä 1/1986 kokoelman olevan loistava. Tarinat eivät ole ajatuksiltaan maata kaatavia, mutta ”tavallista” viihdescifiä parhaimmillaan. Tarinankuljetus on jäntevää ja luontevaa. Tarinoiden lajit vaihtelevat rikostarinoista nuortenkirjallisuuteen aikuisille. Varley suorastaan tuhlaa omaperäisiä ajatuksia. 

## Lähteet
Wolf-Lundmark-Melotte

**Wolf-Lundmark-Melotte** on epäsäännöllinen galaksi, joka sijaitsee Paikallisen ryhmän ulkoreunoilla. Galaksin löysi Max Wolf vuonna 1909. Knut Lundmark ja Philibert Jacques Melotte tekivät galaksista tärkeitä havaintoja vuoden 1926 aikana. Galaksin sijainti taivaalla on Valaskalan tähdistössä, ja sen etäisyys maasta on noin 3.04 mly. Galaksin magnitudi on 11,0.

## Muodostuminen
Vuonna 1994 A. E. Dolphin käytti Hubble-avaruusteleskooppia luodakseen Wolf-Lundmark-Melottesta Hertzsprungin–Russellin kaavion. Selvisi, että puolet galaksin kaikista tähdistä oli syntynyt noin 13 gigavuotta sitten. Tänä ajanjaksona galaksin metallipitoisuus nousi noin -2,2:sta noin -1,3:een. Tämän jälkeen tähtien syntynopeus galaksissa on hidastunut.

## Löydetty tähtijoukko
Wolf-Lundmark-Melotten galaksista on löydetty yksi pallomainen tähtijoukko. Tähtijoukon luminositeetti on hieman suurempi kuin kaikkien tähtijoukkojen keskiarvo.

## Lähteet
WLM

**WLM** voi tarkoittaa seuraavia asioita:

*Wolf-Lundmark-Melotten galaksi.
*WLM-Organ, suomalainen sähköurkuvalmistaja 1972–84.
*WLM, Wiki Loves Monuments -valokuvakilpailu
Arto Teronen

**Arto Teronen** (s. 18. syyskuuta 1947 Jyväskylä) on suomalainen urheilutoimittaja, joka on ollut Yleisradion radion urheilutoimituksen päällikkö vuodesta 1993 vuoteen 2006, ja sen jälkeen jatkanut Yle Urheilun tuottajana. Teronen toimi Urheilulehden päätoimittajana vuodesta 1981 vuoteen 1993. Hänen vuosinaan saavutettiin Urheilulehden huippulevikki.  

Teronen on ollut paikalla toimittajana olympialaisissa vuoden 1980 Moskovan kisoista vuoden 2012 Lontoon kisoihin lukuun ottamatta Calgaryä 1988. Teronen on erikoistunut urheiluhistoriaan ja kirjoittanut yhdessä Jouko Vuolteen kanssa aiheesta useita kirjoja.
 
## Teokset
* 

### Jouko Vuolteen kanssa
* 
* 
* 
* 
* 
* *Urheilun tunteita ja tarinoita: Kiveen hakatut.* Helsinki. Kirjapaja, 2013. .
* *Urana olympiakisat: Peter Tallbergin tuulinen elämä.* Helsinki. Kirjapaja, 2014. .
* *Urheilun valoja ja varjoja: Kiveen hakatut.* Helsinki. Kirjapaja, 2015. .
* *Syntymälahjana Suomi : itsenäisyyden lapsia.* Helsinki. Kirjapaja, 2016. .
* *Urheilun nousuja ja laskuja: Kiveen hakatut.* Helsinki. Kirjapaja, 2017. .
* 

## Lähteet
Terveyden edistämisen keskus

**Terveyden edistämisen keskus ry (Tekry)** oli vuonna 1962 perustettu voittoa tavoittelematon järjestö, johon kuului 122 jäsenjärjestöä. Tekryn toiminta loppui 2011-2012 vuodenvaihteessa kun se yhdistyi Sosiaali- ja terveysjärjestöjen yhteistyöyhdistys YTYn ja Sosiaali- ja terveysturvan keskusliitto STKL:n kanssa SOSTE Suomen sosiaali ja terveys ry nimiseksi keskusjärjestöksi, joka aloitti 1.1.2012. Tekryn toimintaa rahoitti Raha-automaattiyhdistys. Tekryn tavoitteena oli saada koko yhteiskunta tukemaan terveyttä. Tekry halusi vahvistaa ihmisten arjen olosuhteita terveyttä edistäviksi yhteistyössä jäsenyhteisöjen ja muiden toimijoiden kanssa. 

Tekry 	
* teki vaikuttamistyötä liittyen yhteiskuntapoliittisiin ratkaisuihin ja terveyden edistämisen politiikkapäätöksiin.
* vahvisti järjestöjen ja muiden toimijoiden välistä yhteistyötä koordinoimalla toimintoja ja olemalla aktiivisesti mukana erilaisissa verkostoissa
* tuotti selvityksiä asiantuntijoille, päättäjille ja medialle
* järjesti koulutuksia ja tilaisuuksia
* kehitti terveyden edistämisen laatua ja käytäntöjen vaikutuksia
* tarjosi arviointipalveluja

## Jäsenyhteisöt

Jäsenyhteisöihin kuuluu mm.
*A-klinikkasäätiö
*Allergia- ja astmaliitto ry
*Aseman lapset ry
*Elämä On Parasta Huumetta ry
*Ensi- ja turvakotien liitto ry
*Finanssialan Keskusliitto ry
*Hengitysliitto HELI
*Irti Huumeista ry
*Liikenneturva
*Mannerheimin Lastensuojeluliitto ry
*Marttaliitto ry
*Seksuaalinen tasavertaisuus SETA ry
*Suomen Hammaslääkäriliitto ry
*Suomen Lääkäriliitto
*Suomen Mielenterveysseura ry
*Suomen Punainen Risti
*Suomen Työväen Urheiluliitto TUL ry
*UKK-instituutti
*Väestöliitto ry
*Ylioppilaiden terveydenhoitosäätiö YTHS

## Lähteet
Sosiaali- ja terveysturvan keskusliitto

**Sosiaali- ja terveysturvan keskusliitto STKL** (aiemmin Sosiaaliturvan keskusliitto ry.) oli valtakunnallinen sosiaali- ja terveyspoliittinen yhteistoimintajärjestö, joka toimi hyvinvoinnin kehittämiseksi 1916-2011. STKL:n toimintaa jatkaa Soste - Suomen sosiaali ja terveys ry. Keskusliitolla on toimisto Helsingissä ja aluetoimipisteet Oulussa, Joensuussa ja Jyväskylässä ja se toimii niin paikallisesti kuin kansallisestikin mutta myös kansainvälisellä tasolla kuuluen mm. seuraaviin verkostoihin:  Sosiaalipoliittinen maailmanneuvosto (ICSW), European Round Table of Charitable Associations (ETWelfare), European Antipoverty Network (EAPN) ja European Council for Voluntary Organisations (CEDAG). 

STKL 
* pyrkii edistämään perusturvaa ja peruspalveluja
* ehkäisee syrjäytymistä ja lisää sosiaalista vastuuta
* järjestää koulutuksia ja muita tilaisuuksia (mm. sosiaali- ja terveyspolitiikan kehittämispäivät ja Sosiaaliturvan päivät)
* tarjoaa apua kehittämistyössä
* toimii sosiaali- ja terveysalan erityiskustantamona julkaisten mm. alan tutkimuksia, oppikirjoja ja käsikirjoja

## Jäsenyhteisöt
Jäsenyhteisöjä ovat alueelliset sosiaaliturvayhdistykset, ammatilliset järjestöt ja sosiaali- ja terveysjärjestöt. Tukijäseninä on mm. kuntia ja yrityksiä. 

## Lähteet
Kalojen kääpiögalaksi

**Kalojen kääpiögalaksi** on epäsäännöllinen kääpiögalaksi Paikallisessa ryhmässä. On myös epäilty, että galaksi on Kolmion galaksin satelliittigalaksi. Koska galaksi sijaitsee Kalojen tähdistössä, sitä kutsutaan Kalojen kääpiögalaksiksi. Galaksi lähestyy Linnunrataa 287 kilometrin sekuntivauhdilla. Galaksilla on myös pallomaisen galaksin piirteitä. Galaksin löysi V.E. Karachentseva vuonna 1976.

## Kehitys
Vuonna 2001 tehty tutkimus kertoo paljon galaksin synnystä ja kehityksestä. Suurin osa galaksin tähdistä syntyi sen varhaisina vuosina noin 8 miljardia vuotta sitten. Tähtien syntymisnopeus on laskeutunut viimeisimmät 10 miljardia vuotta. Lisäksi tutkimuksen mukaan viimeisinä 100 miljoonana vuotena galaksissa ei ole tapahtunut merkittävästi tähtien syntymisiä. Useimmat galaksin tähdistä ovat vanhoja, metallirikkaita noin 2,5 miljardia vuotta vanhoja tähtiä. Galaksin ulkoreunoilla on kuitenkin nuorien ja kuumien sinisten tähtien joukkoja. Galaksin tyyppi on dIrr/dSph.

## Lähteet
Brahmakehrääjät

**Brahmakehrääjät** (Brahmaeidae) on kehrääjämäisiin kuuluva pieni, viidessä suvussa noin 20 lajia käsittävä perhosheimo. Uusimpien geneettisten tutkimusten mukaan myös maitiaiskehrääjät kuuluisivat brahmakehrääjien heimoon.

Brahmakehrääjiä tavataan pääasiassa Aasiassa. Trooppisessa Afrikassa elää yhdeksän lajia ja Euroopassa yksi laji. Heimon perhoset vaihtelevat kooltaan melko kookkaasta erittäin kookkaaseen. Ne ovat tukevaruumiisia ja leveäsiipisiä, harmaansävyisiä yöperhosia, joiden yhdistävinä tuntomerkkeinä takasiiven diskaalisaran takareuna on huomattavasti M3-suonta lyhyempi ja takaruumiin jaokkeiden A1&ndash;A6 ilmarako on lähellä selkäkilven eli tergiitin reunaa. Yhtä lajia (*[[Calliprognos miraculosa]]*) lukuun ottamatta kaikkien lajien siipikuviointiin liittyy heimolle tunnusomainen, siiven poikki kulkeva tiheä ja aaltomainen viirutus. Molempien sukupuolten tuntosarvet ovat kaksoiskampamaiset ja imukärsä joko melko hyvin kehittynyt tai surkastunut.

Munat ovat puolipallomaisia. Toukat elävät joko käärmeenpistonyrttikasveilla (Asclepiadaceae) tai öljypuukasveilla (Oleaceae).

## Lähteet

## Aiheesta muualla
*Tree of Life Web Project 
*Markku Savela: Bramaeidae
Minuuttipeliä

**Minuuttipeliä** on suomalainen MTV3-kanavalla esitetty viihdeohjelma ja game show, jota vuonna 2011 juonsi tanssija ja tanssinopettaja Marko Keränen. Kilpailijat ottavat osaa sarjaan 60 sekunnin haasteita, joissa käytetään jokaisesta kotitaloudesta saatavia esineitä.

Sarjan ensimmäinen jakso esitettiin 21. maaliskuuta 2011. Sarjan ensimmäistä jaksoa MTV3-kanavalla katsoi 537&nbsp;000 yli 10-vuotiasta henkilöä. Sarja perustuu maailmalla huippusuosittuun Minute to Win It -formaattiin. Formaatin pohjalta on tehty muun muassa kortti-, lauta-, Wii- sekä Nintendo DS -pelit.

## Pelattavuus

Alussa kilpailijalle esitetään pelin toimintasuunnitelma ja hänen tulee suoriutua ensimmäisestä tehtävästä 60 sekunnissa voittaakseen 100 euroa ja saavuttaakseen seuraavan tason. Kun kilpailija on suorittanut onnistuneesti kolmannen tai kuudennen tason, hän saa pitää kyseisellä tasolla olevan rahasumman.

Tehtävien vaikeus lisääntyy vähitellen pelin aikana. Jos tehtävän aika loppuu tai sen vaatimuksia ei täytetä (esimerkiksi kilpailija uupuu), hän menettää elämän. Jos kilpailija menettää kolme elämää, peli päättyy ja kilpailijan voitot tippuvat edelliseen takuusummaan.

Kun kilpailija on suorittanut onnistuneesti jonkin tason, hän voi lähteä pelistä ne rahat mukanaan, jotka hän on ansainnut. Jos kilpailija kuitenkin valitsee suoritettavakseen seuraavan tason, hän ei voi poistua pelistä ennen kuin on suorittanut sen tai menettänyt kaikki kolme elämäänsä.

## Katso myös
* Minute to Win It

## Lähteet
Lohikäärmeiden silta

**Lohikäärmeiden silta** () on vuonna 1999 ensi-iltansa saanut Isaac Florentinen ohjaama yhdysvaltalainen toimintaelokuva. Elokuvan pääosassa esiintyy Dolph Lundgren.

Elokuva sijoittuu lähitulevaisuuteen, jossa kaksi kansakuntaa on keskenään sodassa. Sotilas Warchyld alkaa kyseenalaistaa maansa sotaa ja hänestä tulee maalleen uhka, joka pitää tappaa. 

## Pääosien näyttelijät
Nuppu Stenros

**Maria ”Nuppu” Stenros** (s. 1981) on suomalainen muusikko, televisiojuontaja ja yrittäjä. 

## Ura
Stenros oli suomalaisen popyhtye Nerdeen kosketinsoittaja ja taustalaulaja. Yhtye toimi vuosina 1995–2008 ja julkaisi neljä albumia.

TV-uransa hän aloitti Yleisradiossa nuortenohjelma *[[Summeri (televisio-ohjelma)|Summerin]]* juontajana. Vuonna 2002 Stenros juonsi ohjelmaa Heikki Paasosen kanssa, vuonna 2003 Heikki Paasosen ja Ville Kivelän kanssa ja vuonna 2004 Nuutti Takkisen kanssa. 

Sen jälkeen Stenros on juontanut muun muassa 
* Play-ohjelmaa (2005)
* *Sohva*- ja *Iines*-televisiosarjoja,  
* YLE Extra -kanavan *[[Extra Large]]* -tv-sarjaa 
* Yle TV2:n Kukkaron herraksi-ohjelmaa
* Vuonna 2007 Stenros oli juontajana YLE Extra -tv-kanavalla populaarikulttuuriin keskittyneessä päivittäisohjelmassa Extra Large. Ohjelman muita juontajia olivat Hinni Aarninsalo, Oskari Perkki ja Ivan Puopolo.
* Vuonna 2013 hän juonsi Jusu Lounelan kanssa Kuperseikkailu-ohjelmaa Ohjelma voitti vuonna 2013 Koulutusrahasto Kouran palkinnon lapsille ja nuorille suunnattujen sisältöjen sarjassa.
* Vuonna 2018 Stenros juonsi MTV3:n Huomenta Suomi -ohjelmassa Tekoälyä arkijärjellä -sarjaa.
* Vuonna 2020 Stenros ja Helmi Saksala tekivät Radio Helsingissä Kirjeitä karanteenista -ohjelmaa.

Stenrosilla oli kolmen vuoden ajan yhteinen yritys  Marko Vuoriheimon kanssa. Stenros toimi Signmark Productions Oy:n toimitusjohtajana vuoteen 2011 asti, jolloin hän luopui omistusosuudestaan yrityksessä. Yritys järjesti muun muassa Silent Shout -tilaisuuksia, joissa kuurojen oikeuksia ja asemaa tuotiin esille.. 

Vuonna 2012 Stenros järjesti Helsingin Kaapelitehtaalla tee-se-itse-kulttuuriin keskittyneen WÄRK:fest-festivaalin. Tapahtuma kokosi yhteen niin värkkääjiä kuin värkkäämisestä kiinnostuneitakin.

Hän on työskennellyt myös asiantuntijana nuoriin liittyvissä hankkeissa Sitran yhteiskunnallisen koulutuksen tiimissä. Stenros on toiminut Hidasta elämää -sivuston kolumnistina.

## Julkaisut
Stenros kirjoitti vuonna 2008 kirjan *Signmark*, joka kertoo kuurosta räppäristä Marko Vuoriheimosta eli Signmarkista. 

## Yksityiselämä
Stenrosin isänäiti on edesmennyt tv-toimittaja Kyllikki Virolainen (ent. Stenros, o.s. Salojärvi). Stenros oli mukana myös hyväntekeväisyysprojekti Kapuassa vuonna 2011, jolloin joukko suomalaisia matkasi tavoittelemaan Nepalin korkeimman vaellushuipun Mera Peakin huippua. 

## Lähteet

## Aiheesta muualla
* Stenrosin LinkedIn-profiili
* Nerdee-yhtyeen MySpace-sivut
* Nuppu Stenros Ylen Elävä arkisto -sivuilla
Canberra (täsmennyssivu)

**Canberra** tarkoittaa seuraavia asioita:

*Canberra, Australian pääkaupunki
*English Electric Canberra, ensimmäisen sukupolven suihkupommittaja
*Canberra Knights, jääkiekkoseura
*Canberran kansainvälinen lentoasema
*Canberran metroasema, vuonna 2019 valmistuva Singaporen MRT:n asema
;Australian kuninkaallinen laivasto
*Canberra-luokka, helikopteritukialusluokka
*HMAS Canberra (D33), County-luokan raskas risteilijä
*HMAS Canberra (FFG 02), Adelaide-luokan ohjusfregatti
*HMAS Canberra (LHD 01), Canberra-luokan helikopteritukialus
IC 1613

**IC 1613** (tunnetaan myös nimellä **Caldwell 51**) on epäsäännöllinen kääpiögalaksi Paikallisessa ryhmässä. Taivaalla galaksi näkyy Valaskalan tähdistössä. Galaksin löysi Max Wolf vuonna 1906, ja se lähestyy Linnunrataa 234 kilometrin sekuntivauhdilla. Galaksin magnitudi on 9,9 ja etäisyys 2,38 Mly. Pienen ja Suuren Magellanin pilven ohella IC 1613 on ainoa galaksi, josta on havaittu RR Lyrae -tyypin tähtiä.

Vuonna 1999 A.A. Cole ryhminen selvittivät Hubble-avaruusteleskoopin avulla, että suurin osa galaksin tähdistä on syntynyt noin 7 gigavuoden sisällä. Galaksin historia on siis samankaltainen kuin Pegasuksen kääpiögalaksilla. Vuonna 1999 galaksista löydetyllä ensimmäisellä supernovalla.

## Lähteet

## Aiheesta muualla

* 
* 
* 
*
Ritari Ässä

**Ritari Ässä** tai **Knight Rider** voi tarkoittaa:

## Televisio
* ''Ritari Ässä'' (vuoden 1982 televisiosarja), alkuperäinen 1980-luvun televisiosarja
* *[[Ritariässä 2000]]*, vuoden 1991 elokuva, joka on jatko-osa 1980-luvun televisiosarjalle
* *[[Ritariässä 2010]]*, vuonna 1994 valmistunut televisioelokuva, joka perustuu löyhästi 1980-luvun televisiosarjaan
* *[[Team Knight Rider]]*, vuonna 1997 valmistunut spin-off-sarja, perustuu 1980-luvun televisiosarjaan
* ''Ritari Ässä'' (vuoden 2008 elokuva), pilottijaksona toiminut televisioelokuva uudelle vuoden 2008 *Ritari Ässä* -sarjalle
* ''Ritari Ässä'' (vuoden 2008 televisiosarja), televisiosarja, joka jatkaa alkuperäistä sarjaa ja televisioelokuvaa

## Videopelit
* ''Knight Rider'' (videopeli), vuoden 1989 Nintendo Entertainment System -videopeli
* *[[Knight Rider Special]]*, vuoden 1994 ilmestynyt PC-Engine -videopeli, julkaistu Japanissa
* *[[Knight Rider: The Game]]*, vuoden 2002 PC- ja PlayStation 2 -videopeli Davilex Gamesilta
* *[[Knight Rider 2: The Game]]*, vuoden 2004 jatko-osa vuoden 2002 PlayStation 2 -pelille

## Katso myös
* Knight Ridder, Internet-julkaisuihin erikoistunut viestintäyhtiö
Kawasaki Frontale

**Kawasaki Frontale** () on jalkapalloseura Kawasakin kaupungista Japanista. Joukkue pelaa J. Leaguen 1. divisioonassa, maan korkeimmalla sarjatasolla.

## Saavutukset
* J. Leaguen hopeaa 2006, 2008 ja 2009
* Japanin liigacupin hopeaa 2000, 2007 ja 2009

## Entisiä pelaajia

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Aiheesta muualla

* Seuran kotisivut
Feeniksin kääpiögalaksi

**Feeniksin kääpiögalaksi** on epäsäännöllinen kääpiögalaksi Paikallisessa ryhmässä. Galaksi on 1,44 Mly:n päässä Maasta. Koska galaksi sijaitsee Feeniksin tähdistössä, sitä kutsutaan Feeniksin kääpiögalaksiksi. Galaksin löysivät Hans-Emil Schuster ja Richard Martin West vuonna 1976. He luulivat galaksia aluksi pallomaiseksi tähtijoukoksi.

## Ominaisuudet
Feeniksin kääpiögalaksin sisäosissa on pääasiassa nuoria tähtiä liikkumassa idästä länteen, ja ulko-osissa pääasiassa vanhoja tähtiä liikkumassa pohjoisesta etelään. Sisäosien tähtien syntynopeus on ollut aina suunnilleen yhtä nopeaa, ja jatkuu edelleen. Galaksin etäisyys Linnunradasta on noin 1,44 Mly.

## Lähteet
Rovio (täsmennyssivu)

**Rovio** tarkoittaa seuraavia asioita:

* rovio, tuli
* Rovio, Sveitsin kunta
* Rovio Entertainment, suomalainen videopeliyritys
* Rovio, sukunimenä:
** Jyrki Rovio (s. 1968), suomalainen jalkapallomaalivahti
** Kustaa Rovio (1887–1938), suomalainen vasemmistopoliitikko
** Topias Rovio (s. 2003), suomalainen jääkiekkomaalivahti.
Montedio Yamagata

**Montedio Yamagata** () on jalkapalloseura Yamagatan prefektuurista Japanista. Joukkue pelaa J. Leaguen 1. divisioonassa, maan korkeimmalla sarjatasolla.

## Saavutukset
* Paras sijoitus J. Leaguessa 13:s (2010)
* Paras sijoitus Japanin cupissa (Emperors Cup) 2. (2014)

## Entisiä pelaajia
* 
* 
* 
* 
* 
* 

## Aiheesta muualla
* Seuran kotisivut
Pyökkiorvokki

**Pyökkiorvokki** (*Viola reichenbachiana*) on sinikukkainen, lähinnä Euroopassa tavattava orvokkilaji. Suomessa pyökkiorvokki on luokiteltu erittäin uhanalaiseksi (EN) lajiksi ja se on rauhoitettu Ahvenanmaalla.

## Ulkonäkö ja koko
Pyökkiorvokki kasvaa 10–15 cm korkeaksi. Juurakko on lyhyt ja pysty. Kasvi on lehtiruusukkeellinen. Lehden lehtilapa on 2–4 cm leveä ja saman pituinen, herttamainen ja nyhälaitainen. Lehden korvakkeet ovat korkeintaan 1 cm:n pituisia, kapeanpuikeita, ripsihampaisia, hampaat korvakkeiden leveytensä pituisia. Kukan verhiönlisäkkeet ovat hyvin lyhyitä. Teriö on 1,2–1,8 cm pitkä, terälehdet ovat kapeita, sinipunaisia, usein tyveltään tummempia ja ne eivät ole limittäin. Kukan pussimainen kannus on kapea, jokseenkin suora ja väriltään tummansinipunainen. Pyökkiorvokki kukkii Suomessa touko-kesäkuussa.

Pyökkiorvokki muistuttaa suuresti metsäorvokkia (*V. riviniana*), jonka kanssa se myös voi risteytyä. Metsäorvokin terälehdet ovat hieman pyökkiorvokkia leveämpiä ja ovat limittäin. Lisäksi metsäorvokin kukan kannus on vaalea ja verhiönlisäkkeet ovat isoja.

## Levinneisyys
Pyökkiorvokkia tavataan Espanjan itäosista Italiaan, Kreikkaan ja Ukrainaan, ja pohjoisessa Tanskaan, Etelä-Ruotsiin ja Baltian maihin saakka. Lajia tavataan myös Britteinsaarilla ja Kaukasuksen alueella. Euroopan ulkopuolella pyökkiorvokkia tavataan muutamalla alueella Marokossa ja Algeriassa. Suomesta pyökkiorvokki löydettiin ensimmäisen kerran vasta vuonna 1969 Ahvenanmaan Lemlandista ja hieman myöhemmin Maarianhaminasta. Nykyisin lajilta tunnetaan kymmenkunta kasvupaikkaa, joista suurin osa on Lemlandin edustan saarilla. Koska lajia on hankala erottaa metsäorvokista, sillä saattaa olla myös löytämättömiä kasvupaikkoja. Suomessa pyökkiorvokki kasvaa levinneisyysalueensa äärirajoilla.

## Elinympäristö
Pyökkiorvokki on tyypillinen kalkkipohjaisten rehevien lehtojen laji. Ahvenanmaalla kasvupaikat ovat pääasiassa pähkinäpensaikoissa. Ahvenanmaalla lajin suurimpana uhkana on kasvupaikkojen umpeenkasvu ja avohakkuut.

## Lähteet
* Ranta, Pertti: *Pyökkiorvokki*. Teoksessa *Uhanalaiset kasvimme*. Toim. Ryttäri, Terhi & Kettunen, Taina. Suomen ympäristökeskus, Helsinki 1997, s. 270.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Suomen lajien uhanalaisuus – Punainen kirja 2010*. Toim. Rassi, Pertti & Hyvärinen, Esko & Juslén, Aino & Mannerkoski, Ilpo. Ympäristöministeriö & Suomen ympäristökeskus, Helsinki 2010.
* *Ålands flora*. Toim. Hæggström, Carl-Adam & Hæggström, Eeva. Toinen laajennettu painos. Ekenäs Tryckeri, Ekenäs 2010.

### Viitteet

## Aiheesta muualla
* Kasviatlas 2018: Pyökkiorvokin levinneisyys Suomessa
* 
* Luontoportti: Pyökkiorvokki (''Viola reichenbachiana'')
* Pohjolan kasvien pauloissa: ''Viola reichenbachiana'' - pyökkiorvokki
* Pohjolan kasvien pauloissa: ''Viola reichenbachiana'' x ''riviniana'' – pyökkiorvokki x metsäorvokki
Hjalmar Ahlroth

**Karl Hjalmar Ahlroth** (8. joulukuuta 1876 Heinola – 1. heinäkuuta 1935 Säkkijärvi) oli yksi suomalaisen yleisurheilun pioneereista, joka kunnostautui erityisesti keihäänheitossa ja kuulantyönnössä, mutta myös painissa ja soudussa. Hän saavutti toukokuussa 1898 Kaisaniemessä pidetyissä Reippaan urheilukilpailuissa ensimmäisen sijan kahden käden keihäänheitossa ja oli kuulantyönnössä toinen. Seuraavana vuonna elokuussa pidettiin Hesperian puistossa kisat, joissa Hjalmar Ahlroth säilytti edellisen vuoden sijansa. Samana vuonna hän sijoittui keihäässä kansainvälisissä tilastoissa neljännelle sijalle.

Hjalmar Ahlroth oli alusta alkaen mukana suomalaisessa voimistelu- ja urheiluseura Reippaassa sekä yksi sen johtokunnan jäsenistä. Seura perustettiin Helsinkiin 1897. Hjalmar Ahlroth siirtyi sittemmin Säkkijärvelle Lavolaan, jossa hän kilpaili Wiipurin Reippaan riveissä.

## Lähteet

*
*
*
Myyty morsian

**Myyty morsian** () on tšekkiläisen säveltäjän Bedřich Smetanan komediallinen ooppera.

Oopperan kantaesitys oli Prahassa vuonna 1866. Myyty morsian tuli Tšekissä niin suosituksi, että se sai kansallisoopperan aseman. Syitä suosioon olivat tšekinkielisyys, maalaisympäristöön sijoitetut realistisesti kuvatut ihmiset, tšekkiläinen kansanperinne ja tšekkiläisiin kansansävelmiin perustuva musiikki.

## Lähteet

## Aiheesta muualla
José Gonzalo Rodríguez Gacha

**José Gonzalo Rodríguez Gacha** (1947 – 15. joulukuuta 1989) oli kolumbialainen huumekauppias, yksi Medellínin kartellin johtajista.

Rodriguez Gacha aloitti rikollisen uransa yhden aikansa rikollisjohtajan henkivartijana. Vuonna 1976 hän liittoutui Pablo Escobarin ja muodostumassa olevan Medellínin kartelliksi kutsutun huumekauppiaiden järjestön kanssa. Rodriguez Gacha loi uusia reittejä kokaiinin salakuljettamiseksi Yhdysvaltoihin ja Meksikoon. Hänet ammuttiin poliisiratsiassa vuonna 1989.

## Varhaiset vuodet
Gacha syntyi vuonna 1947 Veraguasin pikkukaupungissa lähellä Pachoa. Hänen perheensä oli köyhä ja sai elantonsa myymällä juustoa.

## Aikuisikä
Gacha työskenteli kahvinpoimijana, kuorma-autoapulaisena, härkätaistelijan oppipoikana ja myyntimiehenä. Tästä huolimatta hän keräsi valtavan omaisuuden ja oli vuonna 1988 ''Forbesin'' mukaan yksi maailman kahdestakymmenestä rikkaimmasta miehestä.

Gacha oli kiinnostunut asteekkikulttuurista ja matkusteli usein Meksikossa. Tästä hän sai lempinimen **El Mexican**.

## Kuolema
Gacha ja hänen poikansa Freddy kuolivat tulitaistelussa poliisia vastaan 15. joulukuuta 1989. Heidät haudattiin 17. joulukuuta.
## Lähteet
Tappajan näköinen mies

**Tappajan näköinen mies** on kirjailija Matti Röngän kirjoittama dekkari vuodelta 2002. Kirja kertoo Viktor Kärppä -nimisestä yksityisetsivästä, joka saa tutkittavakseen Sirje Larssonin katoamistapauksen.

MTV3 esitti kirjaan perustuvaa samannimistä televisiosarjaa. 

## Vastaanotto
Kirjan vastaanotto oli pääasiassa positiivista. Kouvolassa ilmestyvä kaupunkilehti *Seiska* kehui Röngän kirjoitustapaa hyväksi. Saksalainen KrimiWelt-dekkarilista valitsi kirjan vuonna 2007 vuoden kolmanneksi parhaaksi ulkomaiseksi dekkariksi.

*Tappajan näköinen mies* on käännetty neljälletoista kielelle, muun muassa saksaksi, puolaksi, hollanniksi ja norjaksi.

## Lähteet
Leo A

**Leo A** eli **Leo III** on epäsäännöllinen galaksi, joka kuuluu Paikalliseen ryhmään. Se sijaitsee 2,25 miljoonan valovuoden päässä Maasta. Galaksin löysi Fritz Zwicky vuonna 1942. Sen arvioitu massa on ~8,0 × 107 Auringon massaa, josta ainakin 80% lienee pimeää ainetta. Galaksi on yksi Paikallisen ryhmän erillään olevimmista galakseista, eikä näytä muihin galakseihin yhdistymisen merkkejä muutamiin miljardeihin vuosiin. Leo A:n tähdet ovat poikkeuksellisen vanhoja, noin 10 miljardin vuoden ikäisiä.

## Katso myös
*Leo I
*Leo II

## Lähteet
Tuhannen päivän sota

**Tuhannen päivän sota** (espanjan kieli: *Guerra de los Mil Días*) oli Kolumbian ensimmäinen sisällissota, joka käytiin liberaalien ja konservatiivien välillä vuosina 1899–1903. Sota syttyi nationalisti Manuel Antonio Sanclementen presidenttikaudella. Se oli taloudellisesti ankeaa aikaa, kahvin hinta oli alhaalla mikä vähensi valtion verotuloja. Paperirahan holtiton painaminen nakersi valtion nauttimaa luottamusta entisestään.

Heinäkuussa 1899 liberaalit yrittivät aloittaa vallankumouksen Santanderista. He saavuttivat aluksi voiton joulukuussa mutta jäivät pian häviölle konservatiivien ja nationalistien yhteisrintamaa vastaan. Liberaalit vaihtoivat taktiikkansa sissisodaksi, joka jatkui vielä yli kaksi vuotta. Marraskuussa 1902 heikentynyt liberaaliarmeija neuvotteli rauhansopimuksen hallituksen kanssa. Sodassa arveltiin kuolleen yli satatuhatta henkeä.

Sodan jälkeen Kolumbia oli niin heikko, että Panama kykeni irtautumaan siitä ilman mainittavaa vastarintaa.

## Lähteet

## Aiheesta muualla
Hematofobia

**Hematofobia** on eräs fobian laji. Hematofobiasta kärsivä kokee voimakasta pelkoa nähdessään joko omaa tai toisen henkilön verta. Joissain tapauksissa myös kuva tai jopa ajatus johon liittyy verta voi laukaista pelon. Myös tilanteet joihin voi mahdollisesti liittyä veren kohtaamista saattavat johtaa pelkoreaktioon. Esimerkiksi epämiellyttävä tunne tai lievä ja hallittavissa oleva pelko verta nähdessä ovat tavallisia reaktioita eivätkä ne lukeudu hematofobian piiriin.

## Oireet
Hematofobian fyysiset oireet ovat monesti samanlaisia kuin muissakin fobioissa. Näitä ovat esimerkiksi kohonnut pulssi ja verenpaine kohdatessa pelon aiheuttaja. Osalla potilaista ilmenee kuitenkin epätyypillisempiä oireita, kuten verenpaineen ja sykkeen romahtaminen, joista taas saattaa seurata heikotusta tai jopa pyörtyminen. 

## Lähteet
* http://www.medterms.com/script/main/art.asp?articlekey=12392
Gustavo Rojas Pinilla

**Gustavo Rojas Pinilla** (12. maaliskuuta 1900 – 17. tammikuuta 1975) oli kolumbialainen kenraali, joka hallitsi maataan vuosina 1953–1957. Hän nousi valtaan sotilasvallankaappauksessa, jossa Laureano Gómez syrjäytettiin. Rojasin tukijoihin kuuluivat suosittu entinen presidentti Mariano Ospina Pérez ja monet muut. Hänestä tehtiin presidentti kansalliskokouksen päätöksellä Gomezin loppukaudeksi. Rojasin tunnuslause oli "Rauha, oikeudenmukaisuus ja vapaus" ja hän puhui valtaan noustessaan siitä, miten kenenkään elämä ei voi olla rauhallista niin kauan kun Kolumbian lapset kärsivät nälästä. Vuonna 1954 Rojas valittiin presidentiksi vuosiksi 1954–1958. 

Rojasin hallinto oli korruptoitunutta ja autoritääristä, ja hänen valtansa alkuaikojen suuri suosio muuttui kansalliseksi vihamielisyydeksi. Levottomuuksien jälkeen Rojas luopui vallasta sotilasvallan hyväksi 1957.

## Lähteet